Document ID: /roh_data/filtered/fineweb-2-filterrobots_roh.jsonl.gz/32079

Discovery aveva segirà surprendentamain ils dretgs per il martgà europeic per 1,3 milliardas francs. Uschia vegn Eurosport l'interpresa affiliada a Discovery ad emetter exclusiv en Germania da las concurrenzas sportivas. Sco pliras medias scrivan duai ARD e ZDF avair proponì da pajar 100 milliuns euros per pudair emetter dals gieus olimpics d’enviern il 2018 a Pyeongchang e dals gieus olimpics il 2020 a Tokio. Discovery vuleva dentant para 150 milliuns euros.
En Svizra emetta la SRG/SSR era ils gieus olimpics live. Ella dispona da las sublicenzas fin il 2020. La SRG/SSR n’ha betg inditgà quant ch’ella ha pajà per ils dretgs d’emetter.
RR novitads 17:30